ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Στρέψε το βλέμμα αλλού
Αυτή η σειρά θα σου χαλάσει τη βραδιά Και τη ζωή και τη μέρα
Κάθε επεισόδιο Είναι εξαιρετικά αποκαρδιωτικό
Γι' αυτό στρέψε το βλέμμα αλλού
Οι Μποντλέρ πάνε σε ξενοδοχείο Να κατασκοπεύσουν στο λόμπι
Ένα τσούρμο κακών ανθρώπων Που 'χουν τον φόνο για χόμπι
Φαίνεται ότι ο Κόμης Όλαφ Τελικά θα δικαστεί
Μα ο θεατής θα απορεί Γιατί να μας εμπιστευτεί;
Απλώς στρέψε το βλέμμα αλλού
Μόνο φρίκη
Και ταλαιπωρίες ακολουθούν
Ρώτα συνετούς ανθρώπους "Να το δω;"
Και θα σου πουν
Στρέψε το βλέμμα αλλού
Η ΠΡΟΤΕΛΕΥΤΑΙΑ ΠΑΓΙΔΑ: ΜΕΡΟΣ ΔΕΥΤΕΡΟ
Στρέψε το βλέμμα αλλού
Ζάχαρη;
Όχι. Το τσάι θέλω να είναι πικρό σαν αψιθιά
και οξύ σαν δίκοπο μαχαίρι.
Θα δεις ότι αυτή η ζάχαρη είναι πολύ πικρή.
Λατρεύω την όπερα!
Λέμονι, αγάπη μου; Τσάι;
Δεν σε ακούει.
Όταν τραγουδάει η Μπεατρίς, έχει αυτιά μόνο για εκείνη.
Δεν κοιμόμουν! Τι έχασα; Ωραία, σταμάτησαν το τραγούδι.
Κι εσύ να ροχαλίζεις.
Πρέπει να κουβαλάς παντού γραφομηχανή;
Γράφω θεατρική κριτική.
Κριτική; Αίσχος. Πρέπει να μας επαινείτε, όχι να μας κριτικάρετε.
Θα σου φανεί ενδιαφέρον. Ο θεατρικός αναφέρεται στο θέατρο,
αλλά και σε όποιον είναι μελοδραματικός.
-Ο αδελφός μου, το λεξικό. -Ελπίζω να του περάσει.
Μπα; Κοίτα ποιος είναι εδώ.
Σας ευχαριστώ.
Ως αρχηγός του Πυροσβεστικού Σώματος, δράττομαι της ευκαιρίας
να σας πω δυο λόγια για την ασφάλεια...
Τι ντροπή!
Έχει μια ευγένεια.
Το έντονο προφίλ, το μονόφρυδο.
Είναι οικογενειακό.
Πού είναι ο Ζακ; Μου λείπει ο χαζός και το μουστάκι του.
Έχει βάρδια στο ταξί του.
Μπεατρίς!
Πώς ήμουν;
Ακτινοβολούσες.
Είναι υπέροχο να σας βλέπω μαζί.
Αφιερώνω αυτά τα λόγια στη γυναίκα μου,
που δυστυχώς αποβίωσε σε φωτιά.
Και στον γιο μου, που βρίσκεται κάπου εδώ απόψε.
Σ' αγαπώ, Όλαφ.
Να είστε ασφαλείς και καλή σας νύχτα.
Και τώρα, πίσω στην τραγωδία που παρακολουθούσατε.
ΕΙΣ ΜΝΗΜΗΝ
Το παρελθόν στοιχειώνει το παρόν, όπως ένα φάντασμα την όπερα.
Αιωρείται από πάνω του,
όπως ένα σμήνος κορακιών πάνω από ένα ξενοδοχείο.
Ρίξε μόνο όταν δεις τη ζαχαριέρα.
Μπορώ να χτυπήσω μαυροπούλι μέσα στη νύχτα.
Το παρελθόν μπορεί να σε χτυπήσει σαν πέτρα.
Και να σε παγιδέψει σαν χαρτί μυγοπαγίδας.
Να σε στριφογυρίσει σαν βρεγμένο παντελόνι.
Και μπορεί να σε αλλάξει,
όπως τα επόμενα δύο λεπτά άλλαξαν τη ζωή μου...
για πάντα.
Με λένε Λέμονι Σνίκετ.
-Λέγεστε Λέμονι; -Σνίκετ.
-Είσαι ίδια η μητέρα σου. -Συγγνώμη, σας ξέρουμε;
Χτύπησαν τον διευθυντή κι έπεσε στη λίμνη!
Το είδα ενώ παρατηρούσα πουλιά.
Αυτοί οι γκρουμ τον χτύπησαν!
Το είδα ενώ σιδέρωνα το ζωνάρι μου!
Δεν κάναμε τίποτα. Ήταν ατύχημα.
-Δεν το ξέρουν. -Τι θα κάνουμε;
Μπείτε στο ταξί.
Ορίστε;
Ενίοτε, όταν κινδυνεύω,
όπως όταν κατηγορούμαι για φόνο που δεν έκανα,
είναι χρήσιμο να φεύγω γρήγορα με ταξί.
-Πού είναι η Κιτ; -Είναι αδελφή μου. Εκείνη με έστειλε.
Πρέπει να μπείτε στο ταξί αμέσως.
Μποντλέρ!
Άκουσα ότι υπάρχει πρόβλημα και βρήκα φιλικούς αστυνομικούς.
Ας φύγουμε τώρα. Δεν φαίνονται φιλικοί κι εγώ κρύβομαι.
Κι εμείς. Βάιολετ, καλή ιδέα να φύγουμε.
Αλλά τότε δεν θα μπει φυλακή ο Κόμης. Μπορούμε να είμαστε συνέχεια φυγάδες;
Εύκολο. Ξεφεύγετε από την αστυνομία,
δημοσιεύετε τον θάνατό σας
και κρύβεστε σε ανώνυμα μοτέλ για την υπόλοιπη ζωή σας.
-Ακούγεται μοναχική ζωή. -Είναι.
Αλλά θα είστε ασφαλείς. Το υπόσχομαι.
Μποντλέρ, είναι όλα εντάξει;
Λένε ότι κάτι έγινε με ένα ψαροντούφεκο κι έναν διευθυντή;
-Ήταν ατύχημα. -Ήταν ο Κόμης Όλαφ.
Δεν θα ανησυχείτε γι' αυτόν για πολύ ακόμα.
Ελάτε μαζί μου. Θα είστε ασφαλείς, το υπόσχομαι.
Να χαιρετήσουμε τον άνδρα με το ταξί.
Έφυγε.
Μάλλον θα βιαζόταν.
Ελάτε.
Εδώ είστε, Μποντλέρ.
Αφού χτυπήσατε τον διευθυντή, βρήκα τον διευθυντή. Όχι, δεν γίνεται.
Πιστέψτε με. Γίνεται.
Αυτά τα παιδιά είδα από το παράθυρο!
Τα έχω δει στην εφημερίδα. Σκότωσαν κάποιον Όλαφ σε ένα χωριό!
Εγώ τα αναγνωρίζω από το χωριό μου,
όπου δολοφόνησαν τον Κόμη Όλαφ!
Ας μη βιαζόμαστε να κρίνουμε.
Κάτι τρομερό συνέβη εδώ, αλλά δεν έχουμε όλα τα στοιχεία.
Πηγαίνετε στα δωμάτιά σας.
Η δίκη του Κόμη Όλαφ αρχίζει αύριο το πρωί.
Νόμιζα ότι είναι νεκρός.
Μην πιστεύετε την Ημερήσια Ακριβολογία.
-Δεν ξέρω ποιος γράφει τόσες ανοησίες. -Η σύζυγός σας;
Είπατε ότι η δίκη θα γίνει την Πέμπτη, μεθαύριο.
Αν αρχίσει αύριο, θα λείπουν εθελοντές.
Αν ήταν ευγενείς, θα είχαν έρθει νωρίτερα.
Η Κιτ Σνίκετ;
Λυπάμαι, παιδιά. Θα ήθελα να την περιμένω,
αλλά τα πράγματα είναι πολύ άσχημα.
-Η δίκη θα γίνει εδώ, στο λόμπι. -Οι δίκες δεν γίνονται σε δικαστήριο;
Συνήθως ναι, αλλά είναι πιο εύκολο να μαζέψεις κόσμο σε πεντάστερο.
Συγγνώμη, κα πρόεδρε. Ο Κόμης κρυβόταν στους θάμνους.
Ευχαριστώ, Φρανκ.
Καλή προσπάθεια, αλλά είναι ο Έρνεστ.
-Ο Φρανκ είμαι. -Να πάρει!
-Όλαφ. -Μάλιστα. Η αδιάκριτη γειτόνισσα.
Μαζεύεις την αλληλογραφία μου;
Δεν θα έχεις αλληλογραφία για πολύ καιρό.
Εκτός αν δηλώσεις τη διεύθυνση της φυλακής.
-Γιατί να το κάνω; -Γιατί θα πας φυλακή!
Κλειδώστε τον μέχρι τη δίκη!
Ναι, κλειδώστε με!
Δεν θέλουμε απατεώνες στο ξενοδοχείο.
Ίσως υπάρχουν τίμιοι, ευγενείς άνθρωποι εδώ.
Υπάρχουν ευγενείς άνθρωποι εδώ.
Το ΠΣΕ είναι εδώ και θα σε στείλει στη φυλακή.
Οι νέοι σας φίλοι σάς κράτησαν στο σκοτάδι, βλέπω.
Τι σημαίνει αυτό;
Νομίζετε ότι το ΠΣΕ είναι ευγενές;
Σκεφτείτε το ξανά.
Σίγουρα οι εθελοντές δεν σας είπαν τι περιέχει η ζαχαριέρα,
γιατί είναι σημαντική και πώς κλάπηκε.
Εγώ θα μπορούσα να σας πω.
Τα μυστικά που θα σας έλεγα...
για το ΠΣΕ, για τους γονείς σας...
Νομίζετε ότι ξέρετε την ιστορία, μα δεν ξέρετε ούτε πώς αρχίζει.
Θα βρούμε την αλήθεια.
Όχι αν μπω στη φυλακή.
Είμαι η ευκαιρία σας να μάθετε τι συνέβη πραγματικά.
Θα σας πω πράγματα που δεν θα μάθετε μόνοι σας.
Καλύτερα να πας φυλακή.
Εσείς επιλέγετε.
-Πάμε, φίλε. -Φρανκ, λυπάμαι για τον αδελφό σου.
Δεν έγινε και τίποτα. Μείνατε δύο.
Κάτι τελευταίο.
Δικαστίνα, σίγουρα μπορείτε να χειριστείτε τον Κόμη;
Δεν σας κατηγορώ που αμφιβάλλετε.
Ο Κόμης με ξεγέλασε μια φορά και το φέρω βαρέως.
Αλλά έχουμε άλλους δυο δικαστές στο Ανώτατο Δικαστήριο
και τους γνωρίζω χρόνια.
Και ανησυχούσαν κάθε φορά που τους ανέφερα την υπόθεσή σας.
Ελπίζω να με συγχωρήσετε και να με εμπιστευτείτε.
Αν όχι εμένα,
εμπιστευτείτε τον νόμο.
Μας κλείδωσε.
Ίσως μας αξίζει. Ο Ντιούι ήταν καλός και πέθανε εξαιτίας μας.
Πέθανε εξαιτίας του Κόμη.
Και αύριο θα τον βάλουμε στη φυλακή.
Έχει ξεγελάσει πολλούς. Γιατί όχι και το Ανώτατο Δικαστήριο;
Πρέπει να προετοιμαστούμε.
-Έχεις διαβάσει για δίκες; -Όχι πολλά.
Είμαστε στο δωμάτιο 342.
Σε βιβλιοθήκη, το 342 αντιστοιχεί στο ποινικό δίκαιο. Άρα...
Ποινικό Δίκαιο.
Ξημερώνει. Είναι πολλοί νόμοι. Βιάσου.
Η μαμά έλεγε ότι αν δεις πώς φτιάχνονται νόμοι και λουκάνικα, θα σου κοπεί η όρεξη.
Σάνι, πώς φτιάχνονται τα λουκάνικα;
Μη ρωτάς.
Βάζεις το κρέας μαζί με τα κόκκαλα. Θα αλεστούν.
Θα παίρναμε τη ζαχαριέρα και θα κάναμε πάρτι,
αλλά ανακατεύουμε κρέατα.
Υπομονή, αγάπη μου.
Η μαμά έλεγε ότι η εκδίκηση είναι σαν λουκάνικο.
Αν το φτιάξεις σωστά, θα κόψεις την όρεξη κάποιου.
Οι ζωές και οι επιδερμίδες μας ήταν τέλειες,
μέχρι που εμφανίστηκαν ο Όλαφ και οι Μποντλέρ.
Κανείς δεν χωρίζει την Εσμέ Σκουάλορ ατιμωρητί.
Και τι θα κάνουμε;
Θα τους ταΐσουμε κοράκι.
Δεν πρέπει να πάμε μεταμφιεσμένοι.
Κοιτάξτε.
Από τη Δικαστίνα Στράους.
"Ελπίζω να σας κάνουν. Μεγαλώσατε".
Και όχι μόνο. Αλλάξαμε.
Γιατί δεν αλλάξατε; Η δίκη αρχίζει.
Η Δικαστίνα σάς στέλνει
-μάσκες ματιών. -Ορίστε;
Όλοι φοράνε στο Ανώτατο Δικαστήριο. Δεν ξέρετε ότι η δικαιοσύνη είναι τυφλή;
Αυτό σημαίνει ότι είναι δίκαιη και αμερόληπτη.
Το Δικαστήριο αποφάσισε την κυριολεκτική εφαρμογή του.
Όλοι θα καλύψουμε τα μάτια μας.
Δικαστής Σκάλια.
Εννοεί ότι η κυριολεκτική ερμηνεία δεν είναι λογική.
Η ερμηνεία των νόμων είναι περίπλοκη,
όπως και των λουκάνικων.
Θα περιμένω έξω.
Τέταρτος, αποθήκη τροφίμων. Σβέλτα.
-Γεια σου, Εσμέ. -Γνωστή φωνή.
Εγώ είμαι. Ο Τζερόμ.
Ο άντρας σου;
Αυτός ο Τζερόμ!
Είχα ξεχάσει το όνομά σου και τη φάτσα σου.
Ήρθες για τη δίκη;
Ήρθα στο όνομα της δικαιοσύνης, που σου είναι άγνωστη.
Η δικαιοσύνη είναι άουτ. Η αδικία είναι ιν.
-Η αδικία είναι στη μόδα. -Τότε, εσύ τι γυρεύεις εδώ;
Οι τουρτομυριστές θα πληρώσουν.
Η κόρη μου. Δεν είναι αξιολάτρευτη;
Χάρηκα που τα είπαμε.
Τι ηλίθιο ασανσέρ!
Να το φορέσω.
Δεν βλέπω.
Πού βρίσκομαι;
Δεν βλέπω.
Ωραία. Η πόρτα.
Είμαστε έτοιμοι.
Έξοχα! Φοράω κι εγώ μάσκα,
οπότε ψάξε με το χέρι σου να με βρεις.
Εντάξει, έλα.
Ο τυφλός οδηγεί τους τυφλούς, μια έκφραση που μόλις επινόησα.
Υπάρχει ήδη και σημαίνει ότι οι ηγέτες δεν ξέρουν πιο πολλά από τους ακόλουθους.
Άσχετο μού φαίνεται. Από δω πάμε.
Συγγνώμη. Με συγχωρείτε, κυρία.
Πρέπει να σας πω... Συγγνώμη.
Αμφέβαλλα για τον Κόμη Όλαφ από την πρώτη στιγμή.
Σήμερα, ο κόσμος θα δει την αλήθεια.
Δεν θα δουν τίποτα με τις μάσκες.
Τι όμορφο γλυπτό φιδιού.
Αυτό θα είναι το ασανσέρ, από δω.
Αυτό πόνεσε.
Προσοχή!
Η δίκη θα αρχίσει σε λίγο.
Όσοι είστε όρθιοι, παρακαλώ καθίστε.
Πώς να βρούμε θέση; Δεν βλέπουμε.
Πηγαίνετε αριστερά σας.
Εννοώ στα αριστερά μου.
Λίγο ακόμα.
Όχι τόσο πολύ.
Ήταν τρομακτική!
Αυτά τα γουρλωτά ματάκια. Το αιμοδιψές χαμόγελο.
Ναι, κι εγώ έχω κλειστεί σε ασανσέρ με την Εσμέ.
Με την Εσμέ; Μιλούσα για το απαίσιο κοριτσάκι!
Προσοχή! Λάθος θέση, τουρτομυριστή!
Αυτή είναι!
Υπενθυμίζω ότι όποιος κρυφοκοιτάξει
θα κατηγορηθεί για ασέβεια προς το δικαστήριο.
Καθίσατε όλοι;
-Είναι ο Κλάους. -Ωραία.
Αφαιρέστε τις μάσκες.
-Μόλις τις φορέσαμε. -Μην είσαι χαζός.
Η δικαιοσύνη είναι τυφλή, αλλά πιστεύεις μόνο ό,τι βλέπεις.
Θα τις ξαναφορέσετε για την ετυμηγορία.
Αυτό είναι παράλογο.
Μποντλέρ, βλέπω ότι βρήκατε τα ρούχα που σας άφησα.
Είναι τέλεια, ευχαριστούμε.
Ανυπομονώ να δω τον Κόμη να πληρώνει.
Διείσδυσε στο σχολείο μου και δεν ήρθε στα ρεσιτάλ μου.
Είναι ένας αχρείος που μου χρωστάει πολλές καραμέλες.
Όχι σαν τον συμπαθή γυμναστή, τον κόουτς Τζένγκις.
Κι εγώ απόφοιτος είμαι. Χαιρετίσματα στον διευθυντή.
"Χαιρετίσματα στον διευθυντή". Ο υποδιευθυντής είναι πιο σημαντικός.
Άλλωστε, αυτός εξαφανίστηκε προ πολλού.
Έχουμε να τον δούμε χρόνια.
Ελπίζω να αποκεφαλίσουν τον Κόμη!
Όρθιοι! Τιμήστε τους ανώτατους δικαστές,
εμένα και τους αξιότιμους συναδέλφους μου.
Γιατί είναι εκεί πάνω;
Γιατί ο τίτλος τους ερμηνεύτηκε κυριολεκτικά.
Καθίστε.
Να προσέλθει ο Κόμης Όλαφ!
Παρακαλώ, μη χειροκροτάτε!
Όχι, μη χειροκροτάτε! Εδώ είναι δικαστήριο, όχι θέατρο.
Ξενοδοχείο είναι.
Είναι ξενοδοχείο, που έχει τον ρόλο δικαστηρίου.
Χάρη στις προσπάθειες πολλών ενδιαφερομένων και ενός τραπεζίτη,
συνέταξα πλήρη δικογραφία για την υπόθεση Μποντλέρ.
Καταθέτω στο δικαστήριο...
την Πλήρη Ιστορία της Αδικίας
ή Όνειρα Λαμογιάς Άκρως Φονικά.
Όλαφ.
Εγώ το σκέφτηκα.
Δυστυχώς, πρέπει να καταθέσω και αυτό το ψαροντούφεκο,
με το οποίο σκοτώθηκε διευθυντής ξενοδοχείου χθες το βράδυ.
Αλλά θα το συζητήσουμε αργότερα.
Οι δικαστές θα εξετάσουν τώρα την υπόθεση,
ενώ οι αρχές θα περιμένουν έξω,
για να συλλάβουν όποιον ένοχο θελήσει να δραπετεύσει.
Τώρα που το θυμήθηκα, μετά τη δίκη
είστε όλοι καλεσμένοι στο πάρτι μου.
Ιδίως, οι πλούσιες γυναίκες.
Κι εγώ κάνω πάρτι.
Οι μοδάτοι άνδρες θα πάρουν δώρο.
Το δικό μου θα έχει μουσικά νούμερα επιπέδου Μπρόντγουεϊ.
Στο δικό μου θα χορέψει ένα αξιολάτρευτο κορίτσι.
Θα έχω πυροτεχνήματα!
Θα έχω λουκάνικα!
Ησυχία!
Το θέμα είναι η κοινωνική δικαιοσύνη, όχι οι κοινωνικές εκδηλώσεις.
Ξανασκεφτείτε το. Δεν θα σας καλούν σε πολλά πάρτι.
Αρκετά!
Καλώ τους πρώτους μάρτυρες.
Εσείς είστε, Μποντλέρ.
Παρακαλώ, πείτε τα ονόματά σας.
Τα ξέρουμε, φυσικά, αλλά είναι η διαδικασία.
-Βάιολετ Μποντλέρ. -Κλάους Μποντλέρ.
Σάνι Μποντλέρ.
Επάγγελμα;
-Εφευρέτρια. -Ερευνητής.
Σεφ.
Ένσταση! Το επάγγελμά τους είναι ορφανά ή κληρονόμοι μεγάλης περιουσίας.
Σημειώνεται, αλλά ο κατηγορούμενος να μην παίρνει τον λόγο εκτός σειράς.
-Αυτό είναι εκτός; -Ναι.
Μποντλέρ, ταξιδέψατε μεγάλες αποστάσεις
και υποφέρατε πολύ.
Αλλά τελικά είστε ασφαλείς, ανάμεσα σε φίλους, συνεργάτες,
συμμαθητές, συναδέλφους,
δάσκαλους
και αμέτρητους γείτονες, δημοσιογράφους,
θεατρόφιλους,
φίλους της μόδας,
γιατρούς, νοσοκόμες,
θεατές τσίρκου,
ορειβάτες,
τηλεγραφητές
και δύτες ανοιχτής θάλασσας.
Σας παρακολουθούσαν όλο αυτόν τον καιρό
και θέλουν να μιλήσουν εκ μέρους σας.
Αλλά η πιο σημαντική κατάθεση είναι η δική σας.
Εμπρός, Μποντλέρ, πείτε την ιστορία σας.
Αυτήν τη φορά, υποσχόμαστε να σας ακούσουμε.
Μια μέρα, οι γονείς μας μας έστειλαν στην παραλία Μπράινι.
Είχε συννεφιά και η παραλία ήταν άδεια.
Δοκιμάζαμε μια εφεύρεση, όταν είδαμε κάποιον στην ομίχλη.
Ήταν ο κος Πόε από την τράπεζα.
Μας είπε...
Μας είπε ότι οι γονείς μας πέθαναν σε πυρκαγιά.
Μείναμε με τον Κόμη Όλαφ.
-Χτύπησε τον Κλάους. -Πήγε να παντρευτεί τη Βάιολετ.
Δηλητηρίασε τον θείο.
Έριξε τη θεία στις βδέλλες.
-Συνωμότησε με την Εσμέ. -Και την Καρμελίτα.
Απήγαγε τα τρίδυμα Κουάγκμαϊρ.
Σκότωσε τον Ζακ Σνίκετ στο χωριό.
Πήγε να αποκεφαλίσει τη Βάιολετ.
Έριξε...
Έριξε μια γενναία και ευγενή βιβλιοθηκονόμο στα λιοντάρια.
Όπου πηγαίναμε, προσπαθούσαμε να πούμε ποιος ήταν και τι έκανε!
-Μα δεν μας άκουγαν. -Κανείς!
-Τι τρομερό! -Χάσαμε τα πάντα.
Μείναμε οι τρεις μας.
Επιζήσαμε γιατί πιστέψαμε ότι κάποτε θα είμαστε ασφαλείς.
Ότι θα μας ακούσουν.
Θα μας πιστέψουν.
Υποφέραμε πολύ και για όλα φταίει ένα άτομο.
Αυτός ο άνδρας. Ο Κόμης Όλαφ.
Ο κόσμος δεν θα είναι ήσυχος, ούτε ασφαλής, μέχρι να μπει στη φυλακή.
Και μέχρι όλοι οι αξιοπρεπείς άνθρωποι να ακουστούν.
Ευχαριστούμε.
Είναι τόσο γενναίοι!
Τόσο οργανωμένοι!
Μου θυμίζουν εμένα!
Μακάρι να μου είχατε πει τι περνούσατε.
Σας ευχαριστώ.
Σας ευγνωμονούμε για το κουράγιο σας.
Επιστρέψτε στις θέσεις σας.
Σκόπευα να καλέσω κι άλλους μάρτυρες,
μα η κατάθεσή σας ήταν τόσο πειστική, που δεν θα χάσω λεπτό.
Θα συσκεφθώ με τους συναδέλφους μου,
και αν συμφωνούν,
θα κηρύξουμε αυτά τα ατυχή γεγονότα λήξαντα επιτέλους.
Τι ανακούφιση!
Το βιβλίο έλεγε ότι οι δίκες κρατάνε μέρες ή χρόνια.
Ανησυχώ. Κοίτα τον Όλαφ. Θα πάει φυλακή. Γιατί είναι άνετος;
Ίσως υποκρίνεται.
Δεν είναι τόσο καλός ηθοποιός. Κάτι τρέχει.
Ευχαριστώ.
Οι δικαστές είναι έτοιμοι να συσκεφθούν. Χωρίς άλλη καθυστέρηση...
Ένα σόλο βιολί για μια ναυτική τραγωδία.
Όχι! Παρακαλώ σταματήστε!
Τώρα, θα αποσυρθούμε για να εκδώσουμε ετυμηγορία.
Μην ανησυχείτε, Μποντλέρ.
Ο λόγος σας είναι το μόνο που χρειαζόμαστε.
-Κυρία πρόεδρε! -Κλάους; Έχεις ένσταση;
Κλάους, τι κάνεις;
Είπε ότι ο λόγος μας είναι αρκετός,
αλλά ποτέ δεν πείσαμε κάποιον και ο Κόμης το ξέρει.
Να μιλήσει κι άλλος.
Κάποιος που ξέρει τι έκανε ο Κόμης
και δεν χάνει ευκαιρία να μιλήσει.
Μποντλέρ, υπάρχει πρόβλημα;
Όχι, κα πρόεδρε. Θέλουμε να καλέσουμε μάρτυρα.
Μάρτυρας καλεί μάρτυρα; Αυτό είναι ασυνήθιστο.
Σύμφωνα με το ποινικό δίκαιο,
ο μάρτυς μπορεί να καλέσει άλλον in loco advocatus.
Αντί συνηγόρου.
Βλέπω ότι μελετήσατε.
Αλλά δεν θέλετε να τελειώνετε μια και καλή αυτή η ιστορία;
Ναι. Γι' αυτό το κάνουμε.
Έχετε τον λόγο, Μποντλέρ.
Ευχαριστούμε.
Καλούμε τον Κόμη Όλαφ.
Χειροκροτήστε.
-Ο κατηγορούμενος να πει το όνομά του. -Κόμης Όλαφ.
Επάγγελμα;
Ιμπρεσάριος.
Ορκίζεστε να πείτε την αλήθεια και μόνο την αλήθεια;
-Δεν έχω πει ποτέ ψέμα. -Είναι ψέμα.
-Δεν έχεις αποδείξεις. -Γι' αυτό γίνεται η δίκη.
Αλλά πάντα ήμουν ειλικρινής ως προς τις επιθυμίες μου.
Θέλω εσάς νεκρούς και την περιουσία σας στα συνήθως άπλυτα χέρια μου.
Αυτό δεν μπορούν να σας το πουν οι άλλοι.
Ήρθαν να μας βοηθήσουν.
Να σας βοηθήσουν; Για κοιτάξτε γύρω!
Βλέπω έναν τραπεζίτη που τον νοιάζει μόνο η προαγωγή.
Αντιπρόεδρος Υποθέσεων Ορφανών.
Βλέπω έναν άνδρα πολύ φοβισμένο
και μια γυναίκα που αγαπά τη γραφειοκρατία, όχι τους ανθρώπους.
Έναν υποδιευθυντή που ευχαρίστως με δέχτηκε στο σχολείο του,
μόνο και μόνο για να τον κολακεύω.
Ψέματα! Απλώς κολάκεψε το...
βιολί μου.
Πλούσιους, που σας ήθελαν μόνο επειδή ήσασταν ιν,
και χωρικούς που σας έβαζαν να κάνετε αγγαρείες.
Εθελοντές, που οι περίπλοκοι κώδικες και οι λογοτεχνικές αναφορές τους
είναι άχρηστοι μπροστά στη δολιότητα του κόσμου.
Και επικεφαλής όλων ως πρόεδρος,
μια δικαστίνα τόσο τυφλή, που με άφησε να σε παντρευτώ!
Αυτοί οι δήθεν αξιοπρεπείς άνθρωποι
με βοήθησαν στις σκευωρίες μου πιο πολύ κι από συνεργάτες.
Θα έπρεπε να δικάζονται.
Εσύ δικάζεσαι.
Ναι, αλλά το ίδιο κι εσείς, Μποντλέρ.
Πείτε μου, στο Τεταμένο Όρος,
σε ποια άθλια πράξη προβήκατε για να σώσετε την αδελφή σας;
Πήραμε την Εσμέ...
Πιο δυνατά, να σας ακούσουν.
Πήραμε την Εσμέ όμηρο.
Κι όταν θέλατε να πάτε στο αρχηγείο του ΠΣΕ στα Όρη Μορτμέιν,
τι με βοηθήσατε να κάνω;
Να κάψεις το Τσίρκο Καλιγκάρι. Μα...
Ας ακούσουμε μάρτυρες. Εσείς.
Ποιος προκάλεσε τα ατυχήματα στο Πριονιστήριο Τυχερές Οσμές;
Ο Κλάους Μποντλέρ, αλλά...
Εσείς. Ποιος έκλεψε τα κλειδιά της βιβλιοθήκης του Χάιμλιχ;
Η Βάιολετ, μα...
Εσείς με το καπέλο κοράκι. Αφού οι Μποντλέρ κατηγορήθηκαν για φόνο,
δέχτηκαν την τιμωρία;
Το μωρό τούς έβγαλε από τη φυλακή!
Θα μας καίγατε στην πυρά!
-Λοιπόν... -Και ας μη ρωτήσω
ποιος σκότωσε τον Ντιούι Ντενουμάν.
Ήμουν εκεί.
Ήταν η Βάιολετ, ο Κλάους και η Σάνι Μποντλέρ.
Δίπλα στη λίμνη, με το ψαροντούφεκο.
Μποντλέρ, αληθεύει;
Σας θυμίζω ότι έχετε ορκιστεί.
Δεν είναι η απόλυτη αλήθεια.
-Διαστρεβλώνεις τα γεγονότα! -Κι εσείς.
Δεν είστε τα αθώα ορφανά που παριστάνετε.
Είπατε ψέματα.
Κλέψατε.
Εγκαταλείψατε ανθρώπους.
Βάλατε φωτιές.
Ξανά και ξανά,
βασιστήκατε στην απάτη για να επιβιώσετε, όπως όλοι.
Γιατί αυτή είναι η αλήθεια που κανείς δεν θέλει να σας πει.
Δεν υπάρχουν ευγενείς άνθρωποι στον κόσμο.
Οι γονείς μας.
Βλέπω ότι δεν σας είπαν για τη βραδιά στην Όπερα
και το κουτί με τα δηλητηριασμένα βέλη.
Κυρία πρόεδρε,
καλώ την Εσμέ Σκουάλορ στο βήμα.
Όνομα.
Εσμέ Ζίζι Ζένεβιβ Σκουάλορ.
-Επάγγελμα. -Ελεύθερη.
Είμαστε ακόμα παντρεμένοι.
Ελεύθερη και ωραία.
Υπέροχα πλούσια. Τρελά ελκυστική.
Η τέταρτη πιο σημαντική οικονομική σύμβουλος, νομίζω.
Η έκτη πιο σημαντική οικονομική σύμβουλος.
Η έκτη.
Συντομεύετε.
-Λουκάνικα; -Τι αξιολάτρευτη!
Δεν είναι δηλητηριασμένα.
Δεν έχω άλλες ερωτήσεις.
Μπορείτε να εξετάσετε κατ' αντιπαράσταση.
Λοιπόν;
Δεν έχετε ερωτήσεις που σας καίνε;
Άλυτα μυστήρια που ροκανίζουν τα μυαλά σας, εξυπνάκηδες;
Εμπρός. Θα έχει πλάκα.
Κυρία Σκουάλορ, έχετε εμμονή με μια κλεμμένη ζαχαριέρα.
Πείτε μας γιατί.
Επιτέλους, ρωτήσατε.
Ήμασταν στην Όπερα
και η Μπεατρίς μιλούσε για την ηθική ή κάτι τέτοιο.
Είναι λάθος κάτι τόσο πολύτιμο να είναι στα χέρια ενός ατόμου.
Αγάπη μου, μπορείς να με εμπιστευτείς.
Είμαι πλούσια και όμορφη.
Άκου, Εσμέ. Υπάρχουν προδότες στο ΠΣΕ
που δεν θέλουν να σβήνουν φωτιές.
Ο άνδρας με γενειάδα χωρίς μαλλιά και η γυναίκα με μαλλιά χωρίς γενειάδα
θεωρούν τις φωτιές λύση.
Κι αν πάρουν στα χέρια τους την έρευνα του Γκρέγκορ;
Αν στρατολογήσουν κάποιον που νιώθει ευάλωτος και χαμένος;
Μπορεί να έχουμε σχίσμα.
Θέλεις να αποκτήσεις οικογένεια κάποια μέρα. Κι εγώ.
Δεν θέλεις έναν πιο ασφαλή κόσμο για τα παιδιά μας;
Η ζαχαριέρα είναι η μόνη ελπίδα. Θα σώσει ζωές.
Συμπληρώνει το σερβίτσιο μου.
-Μια λύση απομένει. -Δεν είναι σωστό.
Είναι για καλό. Τι επιλογή έχουμε;
Ορίστε, Εσμέ. Μη χάσεις την προτελευταία σκηνή.
Προτελευταία σημαίνει πριν από την τελευταία.
Ποιος τραγουδάει σε μονομαχία;
Όπερα είναι.
Προτιμώ να ψυχαγωγούμε δίχως άσχετα μουσικά νούμερα,
αν και ίσως αλλάξω γνώμη κάποτε.
Το τσάι θέλει κι άλλη ζάχαρη.
Κλέφτες!
-Δηλητηριασμένο βέλος; -Είναι το πιο ιν όπλο.
Ένας θαυμαστής μού το έδωσε κρυφά.
-Και σε εμένα. -Δεν θα το ρίξεις.
Το χάρισμά σου,
εκτός από τις τουαλέτες με λιβελούλες, είναι η συμπόνια.
Τι συμβαίνει;
Παίζουμε βελάκια; Το προτιμώ.
Είμαστε φίλοι. Ας συζητήσουμε ήρεμα και λογικά.
Οι φίλοι δεν κλέβουν ζαχαριέρες.
Ηρεμήστε όλοι!
Όλαφ;
Εσύ!
Αρκετά!
Η δίκη αφορά τους Μποντλέρ,
όχι ένα μυστηριώδες γεγονός του παρελθόντος.
-Δεν θέλετε να μάθετε τι συνέβη μετά; -Τι συνέβη μετά;
Ο κατήφορος δεν είχε τέλος.
Η κλοπή οδήγησε σε φόνο, που οδήγησε σε σχίσμα,
στην αναίρεση δύο προτάσεων γάμου
και σε μια σειρά εμπρησμών.
Φίλοι έγιναν εχθροί.
Παιδιά έμειναν ορφανά.
Και όλα εξαιτίας...
Πρέπει να πάει να το κοιτάξει.
Συγγνώμη.
Κάτι που έφαγα θα είναι.
Δεν θα είναι τα λουκάνικα.
Το αξιολάτρευτο κορίτσι είπε ότι δεν είναι δηλητηριασμένα.
-Η Καρμελίτα. -Το Μεδουσοειδές Μυκήλιο.
Ναι.
Ασφυκτιάτε! Ουρλιάξτε με αγωνία!
Το τσούξιμο στον λαιμό σας;
Είναι η τσουχτερή εκδίκησή μου,
που σαν τη δικαιοσύνη και τα λουκάνικα, σερβιρίστηκε κρύα.
Η Εσμέ σάς δηλητηρίασε με θανατηφόρο μύκητα,
το Μεδουσοειδές Μυκήλιο!
Κι ένας σπόρος αρκεί! Το αντίδοτο είναι το χρένο!
Πώς βρήκες το Μυκήλιο;
Το έκρυψα σε απροσπέλαστο μέρος.
Δεν βρήκα το Μυκήλιο.
-Τότε, γιατί βήχουν όλοι; -Από το πιπέρι.
Θέλεις να μου πεις
ότι είχες την ευκαιρία να δηλητηριάσεις όλη την αίθουσα
και απλώς σέρβιρες πιπεράτα λουκάνικα;
Όχι οποιαδήποτε λουκάνικα! Το κρέας ήταν σκούρο και σκληρό,
γιατί προέρχεται από τα πιο μαύρα πουλιά!
Με ντροπιάσατε όλοι κι εγώ σας έκανα να φάτε κοράκια!
Κοράκια φάγαμε;
-Σαν κοτόπουλο ήταν. -Ναι.
Πιείτε όλοι νερό.
Θα ασχοληθούμε μαζί σας αργότερα. Καθίστε.
Μποντλέρ, παρακαλώ καθίστε. Εσείς, καθίστε.
Δεν θα ανεχθώ άλλες διακοπές, περισπάσεις ή παρεκτροπές.
Κόμη Όλαφ, έχετε κάτι άλλο να πείτε στο δικαστήριο;
Όχι σε μορφή τραγουδιού.
-Είμαι αθώος. -Πολύ καλά.
Είμαι τόσο απίστευτα αθώος,
που η λέξη πρέπει να γραφτεί στο μέτωπό μου.
Το Α σημαίνει απίστευτα αθώος.
Το Θ ότι οι πράξεις μου είναι θεάρεστες.
Το Ο σημαίνει...
-Δεν γράφεται έτσι. -Δεν μετράει η ορθογραφία.
Φυσικά μετράει.
Τότε, η λέξη "αθώος" γράφεται Ο-Λ-Α-Φ,
γιατί αυτό δηλώνω.
Λυπάμαι, Μποντλέρ, αλλά...
οι συνάδελφοί μου ρωτάνε τι δηλώνετε εσείς.
Μα δεν δικαζόμαστε εμείς.
Δικάζεται ο Κόμης Όλαφ.
Ούτε εμένα μου αρέσει,
αλλά λόγω των πρόσφατων στοιχείων, δεν έχω επιλογή.
Τι δηλώνετε, Μποντλέρ;
Είμαστε αθώοι.
Σίγουρα μπορείτε να το πείτε αυτό, μετά από όσα ακούσαμε;
Είμαστε αθώοι...
ως επί το πλείστον.
Οι δικαστές θα συσκεφθούν για να εκδώσουν ετυμηγορία.
Μποντλέρ, καθίστε.
Φορέστε όλοι τις μάσκες σας.
Κι εσείς, Μποντλέρ.
Δεν θέλω να βάλω μάσκα.
Πρέπει να το κάνουμε για να αποδοθεί δικαιοσύνη.
Μα δεν θα βλέπουμε τίποτα.
Μην τις βάλετε. Θα σας τις βάλω εγώ.
Μην το κάνετε.
Σταματήστε. Έχω το...
-Όχι! -Δικαστίνα Στράους;
Δεν μπορεί να σας απαντήσει.
Την έχει απορροφήσει η υπόθεση.
Η Δικαστίνα είναι καλά.
Έβγαλε αυτόν τον ήχο, επειδή απολαμβάνει μια αλμυρή καραμέλα.
-Γνωστές φωνές. -Να κοιτάξουμε.
-Και η ασέβεια; -Ίσως το δικαστήριο την αξίζει.
Δείτε!
Οι Μποντλέρ έβγαλαν τις μάσκες.
Έδειξαν ασέβεια.
Το δικαστήριο είναι ανάξιο και άτιμο!
Δύο δικαστές είναι συνεργοί του Όλαφ!
Παράλογο. Η Δικαστίνα είπε ότι είμαστε συνάδελφοι επί χρόνια.
Τώρα, δεν μπορεί να μιλήσει, γιατί έδωσε όρκο σιωπής.
Δικαστίνα Στράους, οι...
Βγάλτε τις μάσκες! Ο Όλαφ απήγαγε τη Δικαστίνα Στράους!
Τα παλιόπαιδα ψεύδονται. Αλήθεια.
Τα πιστεύω. Έχουν ξαναδεί αχρειότητες.
Εγώ όχι! Είναι μπελάς.
-Λένε την αλήθεια! -Ή ψεύδονται!
Είναι δολοφόνοι!
Τουρτομυριστές!
-Γενναίοι, σαν τη μητέρα τους! -Ορφανοί, σαν τον πατέρα τους!
-Είναι ένοχοι! -Αθώοι!
Υπνωτισμένοι!
Είναι φαν του Χέρμαν Μέλβιλ!
Όποιος βγάλει τη μάσκα θα συλληφθεί.
-Οι αρχές είναι αναξιόπιστες. -Το σκάνε!
Οι Μποντλέρ πάνε στο ασανσέρ. Πιάστε τους!
Πάτε κάτω;
Πάμε όπου πας κι εσύ.
Πάω στο πλυσταριό.
Πρέπει να πάρω τη ζαχαριέρα.
Μετά, το Μυκήλιο από την ταράτσα. Έπειτα, θα τους δηλητηριάσω όλους.
Τέλος, θα το σκάσω πάλι από την ταράτσα.
Πολλά πάνω κάτω. Έτσι είναι η ζωή.
Για τη ζαχαριέρα θέλεις κωδικό.
Τον βρίσκεις. Εδώ είναι σαν βιβλιοθήκη.
Βρίσκεις τα πάντα, αν έχεις ένα πράγμα.
-Τον κατάλογο; -Έναν όμηρο.
Βρήκα αυτά τα στοιχεία στον σερβιτόρο που έβρασα.
Οι απαντήσεις θα είναι στο μαύρο βιβλίο.
-Λέγε ή σε καμακώνω! -Ποτέ!
Βοηθήστε να κατατροπώσουμε τον κακούργο
και να τον πάμε στο λόμπι, για να αποδοθεί δικαιοσύνη!
Οι άλλοι είναι συνεργοί του. Θα τον αθωώσουν.
Τους ξέρω χρόνια!
Πάντα ενδιαφέρονταν πολύ για εσάς.
Φυσικά, ανόητη! Είναι με το μέρος μου!
Η δίκη ήταν στημένη εξαρχής.
Πάλι σας απογοήτευσα, Μποντλέρ.
Εμένα θα με απογοητεύσεις, αν δεν μου ανοίξεις την πόρτα.
Το πρώτο είναι κάτι από το οποίο πάσχουν οι Μποντλέρ.
Λοιπόν;
-Είμαστε αλλεργικοί στη μέντα. -Κλάους, μη!
Όλοι μάς έχουν απογοητεύσει. Ας πάρει τη ζαχαριέρα.
Φύγε από τη μέση. Την επόμενη την ξέρω.
Δ-Ι-Λ-Ι...
Καμία λέξη δεν γράφεται έτσι.
-Η ορθογραφία δεν μετράει. -Μετράει!
-Πες τη φράση να τη γράψω. -Καλά.
Η δεύτερη φράση είναι το όπλο που με άφησε ορφανό.
-Τη νύχτα στην Όπερα. -Δηλητηριώδες βέλος.
Γράψ' το!
Η ζαχαριέρα είναι κοντά, τη μυρίζομαι.
Η τρίτη είναι η περίφημη, ακατανόητη ερώτηση
στο πιο γνωστό μυθιστόρημα του Ρίτσαρντ Ράιτ.
Ενδιαφέρουσα ερώτηση.
Κανείς δεν νοιάζεται!
Γράψ' την!
Κλάους, γιατί το κάνεις;
Επειδή...
η ζαχαριέρα δεν είναι στο πλυσταριό.
Και βέβαια είναι.
Το κοράκι χτυπήθηκε και η ζαχαριέρα έπεσε στον αεραγωγό.
Που δεν οδηγεί στο πλυσταριό.
Η κλειδαριά ήταν κόλπο.
Και πού είναι;
Μόνο ο Ντιούι ήξερε.
Τότε, δεν θα είναι ο μόνος νεκρός σήμερα.
Αν δεν πάρω αυτό που θέλω, δεν θα το πάρει κανείς.
Θα ελευθερώσω το Μεδουσοειδές Μυκήλιο
και θα σκοτώσω τους πάντες στο ξενοδοχείο!
Οι εθελοντές νόμιζαν ότι δεν είμαι ευγενής; Θα τους δείξω!
Οι δικαστές νόμιζαν ότι δεν είμαι αρκετά κακός; Θα τους δείξω!
Θα τους εκδικηθώ όλους
και οι εθελοντές μαζί με τους κακούργους θα έχουν βασανιστικό θάνατο!
-Θα πεθάνεις μαζί τους. -Όχι.
Θα σπρώξω το Καρμελίτα Δύο από την ταράτσα και θα σαλπάρω.
Δεν μπορείς να σαλπάρεις από εκεί πάνω.
Η βαρύτητα θα διαλύσει το σκάφος.
Τότε, να προσθέσω τη βαρύτητα στη λίστα των εχθρών μου.
-Θα κατεβάσω εγώ το σκάφος. -Βάιολετ, μη!
Τι κάνεις;
Κινδυνεύουμε με τον Όλαφ εδώ. Πρέπει να φύγει.
Πάμε!
Ώρα να δηλητηριάσω το ξενοδοχείο.
Κάψε το ξενοδοχείο.
-Τι είπε το κακομαθημένο; -"Κάψε το ξενοδοχείο".
Σάνι, όχι!
Το μικρότερο ορφανό ακολουθεί τα χνάρια μου.
Ήμουν καλός κηδεμόνας, τελικά!
Ήσουν φρικτός κηδεμόνας. Η Σάνι δεν ξέρει τι λέει.
Κάψε το ξενοδοχείο!
Ασχολήθηκα τόσο με την εκδίκηση, που ξέχασα τα χόμπι μου.
Θα ρίξω τα εύφλεκτα χημικά πάνω στα σεντόνια.
Τι κάνεις; Θα βλάψεις αθώους.
Θα φύγουν!
Έχει δίκιο. Δεν θα μας πιστέψουν για τον μύκητα.
Αλλά αν δουν φωτιά...
-Θα εκκενώσουν το κτήριο. -Θα σωθούν.
Δεν θα ξεφύγεις ποτέ.
Έχω όλα τα στοιχεία για τα εγκλήματά σου!
Ευχαριστώ για το προσάναμμα.
Ώρα να ελευθερώσω τον θανατηφόρο μύκητα.
Ελπίζω να ξέρετε τι κάνετε, Μποντλέρ.
Τι κάνετε, Μποντλέρ;
Αν σταματάμε σε κάθε όροφο, δεν θα προλάβω να τους δηλητηριάσω.
Έξοχα! Έτσι θα τους ειδοποιήσουμε όλους!
Και θα τους σώσουμε.
Μόνο αυτούς που θα σας πιστέψουν.
Το ξενοδοχείο έπιασε φωτιά!
Φωτιά; Όλαφ, επιτέλους σκέφτεσαι σωστά.
Ψέματα! Οι Μποντλέρ σάς κοροϊδεύουν.
Μείνετε εκεί που είστε!
Αλήθεια λέμε! Δεν σας μυρίζει;
Είναι το μπάρμπεκιου για το πάρτι μου!
Κλασικός Όλαφ. Κάνει πάρτι αντί να βάζει φωτιές.
Του δώσαμε το κακό παράδειγμα, αλλά τίποτα.
Τελευταία φορά που μας απογοητεύεις.
Και βέβαια.
Είστε η ντροπή του νομικού κόσμου!
Φωτιά!
Κλάους; Μην προσθέτεις και το ψέμα στα εγκλήματά σου.
Θα πουν και ότι ήρθε ο Κόμης Όλαφ!
Ο Κόμης Όλαφ είναι εδώ!
Υπάρχει φωτιά! Πρέπει να φύγετε!
Πάμε. Είμαι ιδιοφυΐα, θα βρω την έξοδο στα τυφλά.
Ο τυφλός οδηγεί τους τυφλούς.
Σας κρατάω, κύριε.
-Φωτιά! -Φωτιά; Όχι!
-Η σκάλα είναι από δω! -Η σκάλα είναι από κει!
Δεν θέλω τσακωμούς. Ας μείνουμε εδώ.
Εσμέ, Καρμελίτα, έπιασε φωτιά. Φύγετε.
Δεν ακούμε τουρτομυριστές.
Σωστά, είστε τόσο ανέντιμοι όσο κι ο πρώην μου.
Όχι, είναι μεγάλη φωτιά. Ορκίζομαι.
Και η ζαχαριέρα σίγουρα δεν είναι στο πλυσταριό.
Ψέματα. Πάμε στο πλυσταριό να την πάρουμε.
Επιτέλους, η ζαχαριέρα θα γίνει δική μου!
Δεν ήταν στις προθέσεις μου, αλλά βάλαμε φωτιά.
Η φωτιά εξαπλώνεται αργά. Θα διαφύγουν πολλοί.
Όχι και πολύ αργά. Αν κάποιοι δεν τα καταφέρουν;
Θα φυλάξω το Μεδουσοειδές Μυκήλιο για ώρα ανάγκης.
Αν δεν το κάναμε, θα τους δηλητηρίαζε. Δεν είχαμε επιλογή.
Η φωτιά απειλεί τη στατική επάρκεια του κτηρίου. Πάμε!
Κλάους, το κατεβάζουμε.
Με κόμπους Γλώσσα Διαβόλου, φτιάχνουμε αλεξίπτωτο επιβράδυνσης.
Μποντλέρ, η απόδραση από τον νόμο
μοιάζει με λύση, αλλά δεν είναι.
Στην ηλικία σας ήμουν αλογοκλέφτρα για χρόνια, προτού...
Δεν έχουμε χρόνο!
Βοηθήστε με να το δέσω.
-Εγώ θα επιβλέπω. -Σπρώξε το σκάφος στην άκρη ή πεθαίνουμε.
Καλά.
-Δικαστίνα, ελάτε. -Όχι, δεν είναι σωστό.
Δεν φεύγεις από τον τόπο του εγκλήματος. Ελάτε και θα τα εξηγήσουμε όλα στις αρχές.
-Δεν μας πιστεύουν. -Ή είναι εχθροί, όπως οι δικαστές.
Αυτό δεν δικαιολογεί την απόδραση.
Δικαστίνα, ο νόμος δεν είναι πάντα δίκαιος ή καλός.
Ίσως να είναι έτσι.
Αλλά μπορώ να σας προσφέρω ένα σπιτικό.
Θα είστε ασφαλείς.
Σας ακολουθούσα τόσο καιρό και σας έχανα μέσα από τα χέρια μου.
Αλλά τώρα σας έχω.
Και δεν θα σας αφήσω.
Λυπόμαστε.
Είμαι ο καπετάνιος.
Ρίγησε το σκαρί μου!
Είναι τρομερή φωτιά.
Αν τη δουν εθελοντές,
θα μάθουν ότι δεν υπάρχει πια Ασφαλές Μέρος.
Θα μάθουν ακόμα περισσότερα.
Θα μάθουν ότι νίκησα,
ότι η ατιμία θριάμβευσε
και ότι τα ορφανά Μποντλέρ έπεσαν επιτέλους στα νύχια μου.
Από τότε που αφοσιώθηκα στην υπόθεση Μποντλέρ,
μου απομένουν πολλά άλυτα μυστήρια.
Δεν έμαθα ακόμα πού κατέληξε η ζαχαριέρα,
παρότι έχω μια θεωρία σχετικά με ένα υπο-υπόγειο
κι έναν αγωγό αλληλογραφίας μεταμφιεσμένο σε αεραγωγό.
Δεν έμαθα γιατί η αδελφή μου
δεν γύρισε στο ξενοδοχείο, όπως είχε υποσχεθεί.
Αλλά φοβάμαι το χειρότερο.
Όμως, έμαθα την απάντηση στην περίφημη, ακατανόητη ερώτηση
του γνωστού μυθιστορήματος του Ρίτσαρντ Ράιτ, που είναι...
"Ποιος ξέρει πότε ένας μικρός κραδασμός,
που θα διαταράξει την ισορροπία
μεταξύ κοινωνικής σταθερότητας και υπέρμετρης φιλοδοξίας,
θα προκαλέσει την κατάρρευση των ουρανοξυστών της πόλης μας;"
Αυτό σημαίνει ότι ένα μικρό συμβάν,
όπως η αποτυχία κάποιου να βάλει στο ταξί του τρία παιδιά,
μπορεί να προκαλέσει τριγμούς
που θα ρίξουν ένα κτήριο.
Είδατε τη Βάιολετ, τον Κλάους και τη Σάνι Μποντλέρ;
Έφυγαν.
Ταξίδεψα σε όλα τα μέρη που πήγαν,
ερεύνησα καθετί που τους συνέβη
και τώρα έγιναν όλα στάχτη.
Το μόνο που έμεινε από την Πλήρη Ιστορία της Αδικίας
είναι αυτή η φωτογραφία.
Τα καημένα τα παιδιά. Μακάρι να τα είχε προστατέψει κάποιος.
-Σας πειράζει να την κρατήσω; -Μου είναι οδυνηρό να την κρατήσω εγώ,
αν και δεν ξέρω σε τι θα σας χρησιμεύσει.
Αυτή δεν είναι η ιστορία του Λέμονι Σνίκετ.
Αλλά αν ήταν, θα σας έλεγα για έναν άνδρα, μια γυναίκα
κι ένα φρικτό έγκλημα που έγινε μια βραδιά στην όπερα.
Πρέπει να τους πω ότι εγώ έριξα το βέλος.
Εγώ σκέφτηκα να κλέψουμε τη ζαχαριέρα.
-Δεν θα θυσιαστείς. -Η ζωή σου αξίζει πιο πολύ.
Θα σ' αγαπώ αν δεν σε ξαναδώ ποτέ, αλλά κι αν σε βλέπω κάθε Τρίτη.
Θα σ' αγαπώ όπως το παγόβουνο αγαπά το πλοίο
και όπως οι επιβάτες τη σωσίβια λέμβο.
Όπως το πεδίο της μάχης αγαπά τους νέους και η μέντα τις αλλεργίες σου.
Θα σ' αγαπώ καθώς μεγαλώνουμε, όπως θα συμβαίνει πάντα.
Θα σ' αγαπώ μέχρι να σβήσουν οι φωτιές και να ξαναχτιστούν τα σπίτια,
μέχρι να σπάσει κάθε κώδικας και ραγίσει κάθε καρδιά.
Θα σ' αγαπώ αν παντρευτείς άλλον
και θα σ' αγαπώ αν κάνεις ένα παιδί, ή και δύο ή τρία, που είναι καλός αριθμός.
Σ' αγαπώ, Μπεατρίς.
Πάντα θα σ' αγαπώ.
Πάντα τα έλεγες ωραία.
Εκεί είναι!
Σε παρακαλώ, μείνε.
Δεν πάει έτσι η ιστορία.
Η ιστορία του Λέμονι Σνίκετ είναι η λυπηρή ιστορία
των γενναίων που ίδρυσαν μια μυστική οργάνωση
με αγνές προθέσεις,
η οποία καταστράφηκε από ένα σχίσμα,
μια σειρά πυρκαγιών
και τα ίδια τους τα τραγικά λάθη.
Η Μπεατρίς θα το πληρώσει.
Όχι...
Θα καεί.
Η ιστορία του Λέμονι Σνίκετ θα ήταν μεγάλη, μοναχική
και ημιτελής.
Μα είναι μια άλλη ιστορία.
Αυτή εδώ είναι η ιστορία των ορφανών Μποντλέρ.
Εγώ απλώς τη διηγούμαι.
Με λένε Λέμονι Σνίκετ...
και το καθήκον μου είναι να ερευνήσω τις ζωές των ορφανών Μποντλέρ.
Γιατί αν το κάνω...
ίσως μπορέσω να τα ξαναβρώ.
Μπορεί να νομίζεις Ότι το τρίο Μποντλέρ κερδίζει
Ζουν κάπου σώοι κι ασφαλείς
Ο Κόμης Όλαφ στη φυλακή σαπίζει
Και τα τσιράκια του έχουν χαθεί
Μα δεν υπάρχει αίσιο τέλος Ούτε εδώ ούτε τώρα
Η ιστορία είναι γεμάτη λύπη και δυστυχία
Εσύ ονειρεύεσαι Τη δικαιοσύνη και την ειρήνη
Αλλά δεν πάει έτσι η ιστορία
Νομίζεις ότι δυο γονείς Άτομα πιστά και γενναία
Θα ζήσουν καλά μέχρι τα εκατό
Μα φοβάμαι πως σου έχω άσχημα νέα
Δυστυχώς η αυλαία πέφτει εδώ
Ναι, δεν υπάρχει αίσιο τέλος Ούτε εδώ ούτε τώρα
Η ιστορία είναι γεμάτη λύπη και δυστυχία
Εσύ ονειρεύεσαι Τη δικαιοσύνη και την ειρήνη
Αλλά δεν πάει έτσι η ιστορία
Δεν υπάρχει αίσιο τέλος Ούτε εδώ ούτε τώρα
Η ιστορία είναι γεμάτη λύπη και δυστυχία
Εσύ ονειρεύεσαι Τη δικαιοσύνη και την ειρήνη
Αλλά δεν πάει έτσι η ιστορία
Δεν υπάρχει αίσιο τέλος Ούτε εδώ ούτε τώρα
Η ιστορία είναι γεμάτη λύπη και δυστυχία
Εσύ ονειρεύεσαι Τη δικαιοσύνη και την ειρήνη
Αλλά δεν πάει έτσι η ιστορία
Κάποιοι χαμογελούν...
Πέρασαν πολλά χρόνια, μήνες και άγρυπνες νύχτες
από τότε που άρχισα να ερευνώ τους Μποντλέρ.
Αλλά παρά τις έρευνές μου
δεν μπόρεσα να εντοπίσω τα ίχνη τους.
Δεν μπορώ να τα βρω, να τα βοηθήσω.
Ελπίζω μόνο να είναι ζωντανά και ασφαλή.
Όπου κι αν βρίσκονται τώρα.
Υποτιτλισμός: Ελιάνα Τσακίρη